**Ministru kabineta noteikumu projekta „Noteikumi par 2016./2017.mācību gada un mācību semestru sākuma un beigu laiku” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Noteikumi par 2016./2017.mācību gada un mācību semestru sākumu un beigu laiku” (turpmāk – noteikumu projekts) ir sagatavots saskaņā ar Vispārējās izglītības likuma 4.panta 16.punktu, kas paredz, ka Ministru kabinets nosaka mācību gada un mācību semestru sākuma un beigu laiku. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz ir spēkā Ministru kabineta 2015.gada 6.janvāra noteikumi Nr.4 „Noteikumi par 2015./2016.mācību gada un mācību semestru sākuma un beigu laiku”, kas nosaka 2015./2016.mācību gada un mācību semestru sākuma un beigu laiku tām vispārējās izglītības iestādēm, kuras īsteno vispārējās pamatizglītības programmas un vispārējās vidējās izglītības programmas. Līdz ar to atbilstoši Vispārējās izglītības likuma 4.panta 16.punktam nepieciešams izdot Ministru kabineta noteikumus, kas noteiktu 2016./2017.mācību gada un mācību semestru sākuma un beigu laiku. Noteikumu projekts nosaka laiku, kurā vispārējās izglītības iestādēs sāk un pabeidz 2016./2017.mācību gadu un organizē brīvdienas.Noteikumu projektā paredzēts, ka mācību gads sastāv no diviem semestriem, starp kuriem ir nepieciešamas brīvdienas skolēnu atpūtai. Tādējādi ar noteikumu projektu ir koordinētas brīvdienas, lai vienlaicīgi būtu iespējami dažādi izglītojoši un metodiski ievirzes pasākumi gan skolēniem, gan skolotājiem.Lai samazinātu vispārējās vidējās izglītības izglītojamo slodzi un spriedzi pārbaudījumu laikā maija beigās un jūnijā, kā arī palielinātu dienu skaitu starp valsts pārbaudījumiem vispārējā vidējā izglītībā jau 2012.gadā Izglītības un zinātnes ministrija izvērtēja variantus, kādā organizēt centralizētos eksāmenus: - organizēt izglītojamo pavasara brīvdienu laikā, mainot brīvdienu grafiku 12.klases izglītojamiem; - mācību procesa laikā, centralizētos eksāmenus kārtojot februārī, martā, aprīlī utt.;  - nemainīt eksāmenu grafiku.Tika veikta visu ieinteresēto un iesaistīto personu (12.klašu absolventi, vecāku pārstāvji, kuri darbojas Izglītības un zinātnes ministrijas darba grupās, skolotāji, izglītības iestāžu vadītāji, izglītības pārvalžu speciālisti, izglītības darbinieku profesionālo organizāciju pārstāvji) ekspress aptauja un viedokļu izvērtēšana.Ņemot vērā aptaujas rezultātus un centralizēto eksāmenu norises laiku plānojumu 2012./2013.mācību gadā, tika pieņemts lēmums saglabāt svešvalodu centralizēto eksāmenu norises laiku izglītojamo pavasara brīvlaikā, kas:- nodrošina nepieciešamo skolotāju skaitu eksāmenu vadīšanai un novērošanai (angļu valodas centralizētā eksāmena norises procesā ir iesaistīti aptuveni 2200 skolotāji). Novērotāji un eksāmenu vadītāji ir citu izglītības iestāžu un citu mācību priekšmetu skolotāji, kuri brīvdienu laikā tiks nodarbināti svešvalodu centralizēto eksāmenu norises procesā un šajā laikā viņi neveiks savu priekšmetu mācīšanu; - netraucē citu klašu mācību procesu, jo izglītojamajiem no 1. līdz 11.klasei šajā laikā ir pavasara brīvdienas.Tādējādi noteikumu projektā izglītojamiem no 1.-11.klasei un 12.klases klases izglītojamiem ir nepieciešams plānot pavasara brīvdienas dažādos laikos.2013.gadā, saskaņojot noteikumu projektu par 2014./2015.mācību gada un mācību semestru sākuma un beigu laiku ar izglītības novadu un republikas pilsētu izglītības speciālistiem, tika saņemts priekšlikums, ka noteikumu projektā ir jānorāda arī mācību gada beigu datumi tiem 9. un 12.klašu izglītojamiem, kuri atbrīvoti no noteiktajiem valsts pārbaudījumiem. Izvērtējot izglītības novadu un republikas pilsētu izglītības speciālistu izteikto priekšlikumu, noteikumu projektā ir noteikts mācību gada beigu datums tiem 9. un 12.klases izglītojamiem, kuri atbrīvoti no valsts pārbaudījumiem, kas minētajiem izglītojamiem nodrošina izglītības procesa nepārtrauktību.2015.gadā, saskaņojot noteikumu projektu par 2016./2017. mācību gada un mācību semestru sākuma un beigu laiku ar Latvijas Izglītības un zinātnes darbinieku arodbiedrību un izglītības novadu un republikas pilsētu izglītības speciālistiem, tika saņemts priekšlikums, ziemas brīvdienas izglītojamiem noteikt no 2016.gada 22.decembra līdz 2017.gada 4.janvārim, lai varētu pilnvērtīgi un kvalitatīvi īstenot visus mācību un audzināšanas procesa ietvaros paredzētos semestra noslēguma pasākumus un noteikt tos iespējami tuvu svētku datumam. Mācību gada laikā, īpaši ziemas mēnešos, iespējamas situācijas, kad izglītojamiem atļauts neapmeklēt izglītības iestādi sakarā ar zemo gaisa temperatūru. Ja šādi apstākļi ir ilgstoši (vismaz viena nedēļa), tad mācību gads var tikt pagarināts. Šādu lēmumu pieņem izglītības iestādes dibinātājs. Noteikumu projekts nosaka, ka izglītības iestādes dibinātājam ir tiesības pieņemt lēmumu par mācību gada pagarinājumu, ja rodas ārkārtējas situācijas.Pirmās klases izglītojamiem mācību gads saskaņā ar Vispārējās izglītības likumu 36.pantu ir īsāks, tādējādi noteikumu projektā paredzēts, ka lēmumu par vienu nedēļu ilgām papildu brīvdienām 1.klases izglītojamajiem pieņem izglītības iestāde patstāvīgi, organizējot to otrajā semestrī. Mācību gads sastāv no diviem semestriem, starp kuriem ir nepieciešamas skolēniem brīvdienas atpūtai. Tādējādi valsts līmenī ir jākoordinē brīvdienas, lai vienlaicīgi būtu iespējami dažādi izglītojoši un metodiski ievirzes pasākumi gan skolēniem, gan skolotājiem. |
| 3. | Projekta izstrādē iesaistītās institūcijas | Izglītības un zinātnes ministrija, Valsts izglītības satura centrs, Latvijas Izglītības un zinātnes darbinieku arodbiedrība, arodbiedrība “Latvijas Izglītības vadītāju asociācija”.  |
| 4. | Cita informācija | Nav  |
|  **II. Tiesību akta projekta ietekme uz sabiedrību, tautsaimniecība attīstību un administratīvo slogu** |
|  1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz vispārējās izglītības iestāžu pedagogiem, 1.-12.klašu izglītojamajiem (~ 213366 izglītojamie) un viņu vecākiem.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums uz tautsaimniecību ietekmi neatstās. Sabiedrības grupām projekta tiesiskais regulējums nemaina tiesības un pienākumus.  |
| 3. | Administratīvo izmaksu monetārs novērtējums | Projekts šo jomu neskar. |
|  4. | Cita informācija | Nav. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Lai pilnveidotu tiesisko regulējumu saistībā ar Ministru kabinetam noteikto pilnvarojumu izdot noteikumus, būtu precizējams Vispārējās izglītības likuma 4.panta 16.punktā ietvertais pilnvarojums, paredzot, ka Ministru kabinets nosaka mācību gada un mācību semestru sākuma un beigu laiku, brīvdienu laiku un mācību gada pagarinājumu tām vispārējās izglītības iestādēm, kuras īsteno vispārējās pamatizglītības programmas un vispārējās vidējās izglītības programmas. |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas pasākumi:- 2015.gada 22.septembrī noteikumu projekts nosūtīts biedrībai „Latvijas vecāku kustība” (Izglītības un zinātnes ministrijas 2015.gada 22.septembra vēstule Nr. 01-17e/3942);- 2015.gada 22.septembrī noteikumu projekts nosūtīts Latvijas Izglītības un zinātnes darbinieku arodbiedrībai (Izglītības un zinātnes ministrijas 2015.gada 22.septembra vēstule Nr. 01-17e/3942); - 2015.gada 22.septembrī noteikumu projekts nosūtīts arodbiedrībai “Latvijas izglītības vadītāju asociācija” (Izglītības un zinātnes ministrijas 2015.gada 22.septembra vēstule Nr. 01-17e/3942);- 2015. gada 23.septembrī informācija ievietota Izglītības un zinātnes ministrijas mājas lapā (<http://www.izm.gov.lv/lv/normativie-akti/normativo-aktu-projekti>); - 2014.gada 24.septembrī informācija nosūtīta novadu un republikas pilsētu izglītības speciālistiem. |
| 2. | Sabiedrības līdzdalības projekta izstrādē | Noteikumu projekta vērtēšanā piedalījās arodbiedrība “Latvijas izglītības vadītāju asociācija” Latvijas Izglītības un zinātnes darbinieku arodbiedrība, kā arī novadu un republikas pilsētu izglītības speciālisti.  |
| 3. | Sabiedrības līdzdalības rezultāti | Atbalsta noteikumu projekta tālāku virzību. |
|  4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Vispārējās izglītības iestādes, kuras īsteno vispārējās pamatizglītības programmas un vispārējās vidējās izglītības programmas.  |
|  2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neatstās ietekmi uz to institūciju, kuras piedalīsies projekta izpildē, funkcijām un uzdevumiem. |
| 3. | Cita informācija |  Nav. |

 Anotācijas III. un V. sadaļa – projekts šo jomu neskar.

Izglītības un zinātnes ministre Mārīte Seile

Vizē:

Valsts sekretāres vietniece –

Izglītības departamenta direktore,

valsts sekretāra pienākumu izpildītāja Evija Papule

24.11.2015.

1127

Dz.Mergupe-Kutraite

67047817, dzintra.mergupe@izm.gov.lv